Diari Oficial de la Generalitat Valenciana


Sumari del DOGV 6821, del 18-07-2012 (2012/6696)

Notificació de resolució sobre declaració d'interés comunitari. Expedient número DIC-04/0164 Benidoleig.
--------------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6696


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-04/0164 Benidoleig. [2012/6696]  
Com que han sigut infructuoses les gestions realitzades per a efectuar la notificació dirigida a Miguel Muntaner Alomar, en el domicili que figura en la seua sol·licitud de declaració d'interés comunitari per a implantació d'un càmping a Benidoleig, d'acord amb el que preveu l'article 59 de la Llei de Règim Jurídic de les Administracions Públiques, s'ha fa pel present edicte.  
Acte que es notifica: el conseller de Medi Ambient, Aigua, Urbanisme i Habitatge va adoptar en data 16 d'octubre de 2009, la resolució següent:  
«Vist l'expedient promogut per Miguel Muntaner Alomar, de sol·licitud de declaració d'interés comunitari per a implantació d'un càmping de 1a categoria, en sòl no urbanitzable, polígon 9, parcel·les 90, 91, 92, 93, 94, 95, 97, 98, 148, 152, 192, 197, 198, 199, 200, 201, 202, 203, 205, 206 i 274, del municipi de Benidoleig i de conformitat amb els següents antecedents de fet:  
1. En data 29 de gener de 2004 s'ha presentat la declaració d'interés comunitari per a implantació d'un càmping de 1a categoria en el polígon 9, parcel·les 90, 91, 92, 93, 94, 95, 97, 98, 148, 152, 192, 197, 198, 199, 200, 201, 202, 203, 205, 206 i 274, del municipi de Benidoleig.  
  
2. El sòl on es pretén implantar l'activitat està classificat pel planejament vigent en el municipi de Benidoleig com a sòl no urbanitzable.  
  
3. En l'expedient consta l'informe següent:  
- Ajuntament de Benidoleig: informe de data 30 de juny de 2004, en sentit desfavorable, i indica el següent:  
"(...) l'article 20.2 de la LSNU de la Comunitat Valenciana establix que les sol·licituds hauran d'acompanyar-se dels documents tècnics i economicofinancers precisos per a la descripció i justificació de l'actuació i dels compromisos a assumir pel promotor d'esta i amb el contingut mínim anàleg al previst en els articles 13 i 53 de la Llei del Sòl de 1976. S'aporta un avantprojecte de càmping de primera categoria que consta d'una memòria, un índex no desenrotllat per a una anàlisi d'impacte ambiental i uns plans. És evident que esta documentació no s'adequa al contingut mínim necessari per a la correcta anàlisi de la proposta i per a la seua tramitació i aprovació, si és el cas.   
  
(...) b) Respecte a la idoneïtat de l'emplaçament triat per a albergar la instal·lació pretesa com a conseqüència de l'impacte territorial, urbanístic o social que la seua execució poguera provocar: l'emplaçament triat és un terreny abrupte, poc adequat per a adaptar a la circulació de vehicles i que requerix aterrar per a generar plataformes d'acampada amb els consegüents moviments de terra i impacte visual. La documentació aportada no conté informació respecte a estos extrems i el seu tractament (...)  
(...) L'accés rodat només és possible des de la CV-733 i amb un recorregut d'aproximadament 3 km. travessant les urbanitzacions Racó del Silenci i Aldea de les Coves per un camí asfaltat i després un tram del camí de la Cuixera sense asfaltar. La longitud, secció, traçat i pendent d'este accés és molt poc adequada, sobretot per a vehicles d'una certa grandària o rulots i suposa una sobrecàrrega de tres mil nous transeünts per a uns accessos ja insuficients per a les urbanitzacions esmentades, amb una capacitat total de 1.166 habitants. De nou, l'avantprojecte presentat no fa cap referència a esta qüestió i molt menys proposa alternativa o cap millora.  
e) Respecte a qualsevol altra qüestió que poguera afectar els interessos locals:  
(...) El DIC proposat preveu 3.012 habitants més (...)  
(...) D'altra banda, l'avantprojecte és incorrecte respecte a les edificacions però possibilita la instal·lació de cabanyes, bungalous, etc., de manera que podria desembocar en una espècie de desenrotllament residencial d'alta densitat (50 vivendes/hectàrea) i amb unes qualitats de dotacions i infraestructures mínimes; lluny del model territorial de les normes subsidiàries vigents (...)  
(...) Primer. informar negativament la DIC instada per la fonamentació exposada en l'informe de l'arquitecte director del pla que s'ha transcrit en el cos expositiu, i s'estima que esta DIC contravé el model territorial del pla, (...)"  
4. En data 10 de desembre de 2008 el Servici Territorial d'Ordenació del Territori d'Alacant emet un informe desfavorable respecte a la present sol·licitud de declaració d'interés comunitari i proposa la seua inadmissió a tràmit.  
5. En data 25 de setembre de 2009 el Servici de Coordinació Territorial de la Direcció General d'Urbanisme, segons les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i directrius de política urbanística i de sòl.  
  
Fonaments de dret  
1. Per a resoldre sobre la present sol·licitud l'atribució la té el conseller de Medi Ambient, Aigua, Urbanisme i Habitatge, segons establix l'article 6.j del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
  
2. La sol·licitud a què es referixen les presents actuacions s'ha de resoldre segons que disposa la Llei 4/1992, de 5 de juny, de la Generalitat Valenciana, del Sòl no Urbanitzable, en relació al que disposa la disposició transitòria tercera de la vigent Llei 10/2004, de 9 de desembre, de la Generalitat, de Sòl No Urbanitzable.  
3. El Planejament Municipal vigent són les normes subsidiàries, aprovades per la Comissió Territorial d'Urbanisme de 29 de novembre de 1989. Segons este planejament, el sòl on es pretén implantar l'activitat està classificat com a sòl no urbanitzable.  
Examinada la documentació presentada, s'ha comprovat que segons especifica la normativa vigent en el municipi de Benidoleig, concretament, en les ordenances particulars referides al sòl no urbanitzable, la sol·licitud incomplix el planejament vigent en el municipi en el que es referix al coeficient d'edificabilitat i al percentatge d'ocupació màxima del sòl.  
D'altra banda, l'article 20 de l'esmentada Llei 4/1992 indica que la Conselleria pot, amb un informe previ municipal, no admetre a tràmit aquelles iniciatives el impacte territorial o social de les quals siga inconvenient o inoportú, però fent constar en l'expedient informe municipal desfavorable.  
Per tot això, s'observa la incompatibilitat d'allò que s'ha sol·licitat amb els preceptes i les normes esmentades de pertinent aplicació en matèria d'urbanisme, resolc:  
  
Únic  
No admetre a tràmit la sol·licitud formulada per Miguel Muntaner Alonar, de sol·licitud de declaració d'interés comunitari per a implantació d'un càmping de 1a categoria, en sòl no urbanitzable, polígon 9, parcel·les 90, 91, 92, 93, 94, 95, 97, 98, 148, 152, 192, 197, 198, 199, 200, 201, 202, 203, 205, 206 i 274, del municipi de Benidoleig.  
Contra la present resolució, que posa fi a la via administrativa, podrà interposar-se recurs de reposició, davant de el conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua notificació, de conformitat amb allò que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.